Amarcord

Amarcord on Federico Fellinin ohjaama osin omaelämäkerrallinen elokuva vuodelta 1973. Kirpeän komediallinen filmi kertoo värikkään henkilögallerian vaiheista Fellinin kotikaupunkia Riminiä muistuttavassa kuvitteellisessa Borgossa 1930-luvun fasistisessa Italiassa. Amarcord (a m'arcòrd) on romagnolinkielinen ilmaus lauseelle "Minä muistan".

Amarcord voitti parhaan ulkomaisen elokuvan Oscarin 1974. The New York Timesin kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta. Vuonna 2017 BBC:n äänestyksessä 253 eri puolilta maailmaa olevaa elokuvakriitikkoa valitsi Amarcordin kaikkien aikojen sadan parhaan komedian listalle.

Lähteet 

Vuoden 1973 italialaiset elokuvat
Federico Fellinin ohjaamat elokuvat
Parhaan vieraskielisen elokuvan Oscar-palkinnon saaneet elokuvat
Italialaiset draamaelokuvat